钦定古今图书集成/明伦汇编/宫闱典/第073卷 > 《元丰立皇太子赦文》邓润甫
## 钦定古今图书集成/明伦汇编/宫闱典/第073卷 > 《元丰立皇太子赦文》邓润甫

“父子一体也，惟立长可以图万世之安；国家大器也，
惟建储可以系四海之望。位序早定而人莫不以为
悦；典礼亟崇而众罔敢以为私。永惟上嗣之贤，实有
妙龄之誉。入而视膳，孝友见于夙成；出则好书，聪哲
由于自得。”粤绍休于正统，犹虚位于东朝。迺考《蓍龟》
之占，迺稽方册之实。载涓吉日，肇辟青宫。周家先亲，
“不敢忘庙社之重；夏后与子，盖以顺天人之心。宜覃
旷恩，遍暨群品。可大赦天下。於戏！离明、震长”，绵帝绪
于亿年；解吉、涣亨，洒天人于万物。盖礼之所行者大，
则泽之所流者深。咨尔多方，体朕至意。